ર૧,જૂનના રોજ મહેસાણા જિલ્લાના ૧,ર૯૦ સ્થળો પર સાગમટે યોગાભ્યાસ કરી વિશ્વ યોગ દિવસની ઉજવણી કરવામાં આવશે. દેશના સુપ્રસિધ્ધ મોઢેરા સૂર્યમંદિર ખાતે યોગદિનની ઉજવણી માટે મંગળવારે રિહર્સલ કરાયુ ત્યારે આ કાર્યક્રમમાં માધ્યમિક અને પ્રાથમિક શાળાનાં છાત્રો મળી કુલ ૮૦૦ જેટલા વિદ્યાર્થીઓ જોડાયાં હતાં. અહીં વિશ્વનાં બેનમૂન સ્થાપત્યોની સાક્ષીમાં સૂર્યનમસ્કાર સહિત યોગાભ્યાસનું રિહર્સલ કરવામાં આવ્યું હતું.